Δελτίο Τύπου:

**Πάρτε μέρος στις Ημέρες Ανοικτών Δεδομένων της ΕΕ 2021 και ελάτε να διαμορφώσουμε το ψηφιακό μας μέλλον**



**Συμμετάσχετε στις Ημέρες Ανοικτών Δεδομένων της ΕΕ 2021, που θα διοργανωθούν για πρώτη φορά στις 23-25 Νοεμβρίου 2021. Αυτή η μοναδική εκδήλωση θα αποτελέσει κόμβο γνώσης προσφέροντας τα οφέλη των ανοικτών δεδομένων στον δημόσιο τομέα της ΕΕ και, μέσω αυτού, στους πολίτες και στις επιχειρήσεις. Εμπνευστείτε και ανακαλύψτε τις τελευταίες τάσεις και τις πιο καινοτόμες λύσεις!**

Αυτή η εξολοκλήρου διαδικτυακή εκδήλωση θα ξεκινήσει με το EU DataViz 2021, ένα συνέδριο για τα ανοικτά δεδομένα και την απεικόνιση δεδομένων στις 23-24 Νοεμβρίου. Θα κλείσει με τον τελικό του EU Datathon, του ετήσιου διαγωνισμού ανοικτών δεδομένων, στις 25 Νοεμβρίου.

Πάρτε μέρος στις Ημέρες Ανοικτών Δεδομένων της ΕΕ 2021 και ελάτε να διαμορφώσουμε το ψηφιακό μας μέλλον με ανοικτά δεδομένα!

**Πάρτε μέρος ως ομιλητής στο EU DataViz 2021**

Αναζητούμε ομιλητές για να διαμορφώσουμε το πρόγραμμα του συνεδρίου σε άμεση σχέση με το αντικείμενο. Ειδικεύεστε στα ανοικτά δεδομένα ή/και στην απεικόνιση δεδομένων; Σας παροτρύνουμε να μοιραστείτε κάθε ιδέα, επιτυχημένο έργο και βέλτιστη πρακτική σας που θα μπορούσε να αξιοποιηθεί στον δημόσιο τομέα της ΕΕ.

Είναι ευπρόσδεκτες προτάσεις από όλο τον κόσμο και από όλους τους τομείς: πανεπιστήμια, ιδιωτικούς φορείς, δημοσιογράφους, ελεύθερους επαγγελματίες απεικόνισης δεδομένων, θεσμικά όργανα της ΕΕ, εθνικές δημόσιες διοικήσεις κ.λπ. Περισσότερες πληροφορίες θα βρείτε στον [ιστότοπο του EU DataViz](https://op.europa.eu/en/web/eudataviz).

Υποβάλετε την πρότασή σας για συμβολή στο συνέδριο έως τις 21 Μαΐου 2021 [εδώ](https://survey.alchemer.eu/s3/90321567/DataViz-submission-form).

**Πάρτε μέρος ως διαγωνιζόμενος στον EU Datathon 2021**

Προτείνετε την ιδέα σας για μια εφαρμογή που βασίζεται σε ανοικτά δεδομένα και διαγωνιστείτε για ένα μερίδιο από τα βραβεία συνολικού ύψους 99 000 ευρώ. Δείξτε την αξία των ανοικτών δεδομένων αντιμέτωποι με μια πρόκληση σχετική με τις προτεραιότητες της Ευρωπαϊκής Επιτροπής. Δεχόμαστε ιδέες από λάτρεις των δεδομένων από κάθε γωνιά του πλανήτη.

Για περισσότερες πληροφορίες επισκεφθείτε τη σελίδα με τους [κανόνες του διαγωνισμού](https://op.europa.eu/en/web/eudatathon) και λάβετε μέρος υποβάλλοντας την πρότασή σας για μια εφαρμογή μέχρι τις 21 Μαΐου 2021 [εδώ](https://ec.europa.eu/eusurvey/runner/EU-Datathon-2021-project-descriptions).

**Ακολουθήστε μας για περισσότερες πληροφορίες**

Οι Ημέρες Ανοικτών Δεδομένων της ΕΕ διοργανώνονται από την Υπηρεσία Εκδόσεων της Ευρωπαϊκής Ένωσης με την υποστήριξη του προγράμματος ISA2. Για περισσότερες πληροφορίες επισκεφθείτε τον ιστότοπο των [Ημερών Ανοικτών Δεδομένων της ΕΕ](https://op.europa.eu/euopendatadays" \h  HYPERLINK "https://op.europa.eu/euopendatadays) και ακολουθήστε τις επικαιροποιήσεις στο Twitter [@EU\_opendata](https://twitter.com/EU_opendata?ref_src=twsrc%5egoogle|twcamp%5eserp|twgr%5eauthor).

